**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 595**

от заседание на Общинския съвет,

проведено на 30.09.2021 г., Прот. № 36

**ОТНОСНО:** Даване на съгласие за обявяване на част от имот, публична общинска собственост в частна общинска собственост (поземлен имот с проектен идентификатор 65766.702.302, част от улица с ОК 707-ОК 708 (ПИ с идентификатор 65766.702.9630) и разпореждане с имот – частна общинска собственост (продажба)

На основание чл. 21, ал. 1, т. 8 от Закона за местното самоуправление и местната администрация (ЗМСМА), чл. 6, ал. 1 и ал. 3, чл. 34, ал. 4 от Закона за общинската собственост (ЗОС), чл. 8, ал. 1 и чл. 15, ал. 3 и ал. 5 от Закона за устройство на територията (ЗУТ), чл. 46, ал. 1, ал. 2 и ал. 3 от Наредбата за реда за придобиване, управление и разпореждане със собствеността на община Свищов (НРПУРСОС), във връзка с докладна записка с рег. индекс № 08-00-1506/15.09.2021 г. от дирекция „Управление на собствеността и стопански дейности“ и предложение с Вх. № 1077/17.09.2021 г. от д-р Генчо Генчев – Кмет на община Свищов, Общински съвет – Свищов,

**Р Е Ш И:**

І. **Дава съгласие** **за обявяване от публична в частна общинска собственост, част от** улица с ОК 707-ОК 708 по действащия Подробен устройствен план – План за регулация и застрояване (ПУП-ПРЗ), зона Изток, одобрен с Решение № 348/30.10.2008 г. на Общински съвет – Свищов, **представляваща поземлен имот с проектен идентификатор 65766.702.302 (шест пет седем шест шест точка седем нула две точка три нула две), с проектна площ 13 кв. м. (тринадесет квадратни метра), част от поземлен имот с идентификатор 65766.702.9630 (шест пет седем шест шест точка седем нула две точка девет шест три нула),** целият с площ 10 175 кв. м. (десет хиляди сто седемдесет и пет квадратни метра), с начин на трайно ползване: За друг поземлен имот за движение и транспорт, предназначение на територията: урбанизирана, с адрес: ул. „Люлин“, предишен идентификатор: няма, номер по предходен план: 5019630, собственост на Община Свищов, по кадастрална карта и кадастрални регистри, одобрени със Заповед № РД-18-10/12.02.2009 г. на Изпълнителен директор на АГКК, последното изменение на кадастралната карта и кадастрални регистри, засягащо поземления имот, е със Заповед КД-14-04-345/25.09.2013 г. на Началник на СГКК-Велико Търново.

Поземлен имот с проектен идентификатор 65766.702.302 (част от ПИ 65766.702.9630) се придава към поземлен имот с идентификатор 65766.702.4059, собственост на Г. К. А. в границите на УПИ ХХІІ-4059 (двадесет и две-четири хиляди петдесет и девет), отреден за жилищно строителство от кв. 212 (двеста и дванадесет) по действащия Подробен устройствен план – План за регулация и застрояване (ПУП-ПРЗ), зона Изток, одобрен с Решение № 348/30.10.2008 г. на Общински съвет – Свищов и е загубил предназначението си на публична общинска собственост (чл. 8, ал. 1 от ЗУТ – УПИ ХХІІ е отреден за жилишни нужди).

ІІ. **Дава съгласие** **за сключване на предварителен договор за прехвърляне правото на собственост на имота по точка 1, обявен за частна общинска собственост,** като имотът с проектен идентификатор 65766.702.302 се придава към имот с идентификатор 65766.702.4059, собственост на Г. К. А. в границите на УПИ ХХІІ-4059, кв. 212, съгласно действащия ПУП-ПРЗ, зона Изток, одобрен с Решение № 348/30.10.2008 г. на Общински съвет – Свищов**.**

ІІІ. **Дава съгласие** **Община Свищов да продаде** **на Г. К. А., собственик** съгласно нотариален акт № 112, том 6, рег. 2037, дело 598 от 29.06.2020 г. и договор, вписан с вх. рег. № 3477, том 10, под акт № 137 на 18.12.2020 г. в Служба по вписванията - гр. Свищов **на поземлен имот с идентификатор 65766.702.4059 (шест пет седем шест шест точка седем нула две точка четири нула пет девет),** целият с площ 778 кв. м. (седемстотин седемдесет и осем квадратни метра), с начин на трайно ползване: За друг вид застрояване, предназначение на територията: урбанизирана, с адрес: ул. „Люлин“ № 21-а, предишен идентификатор: няма, номер по предходен план: 5014059, квартал: 148, парцел: LV-3158”и”, по кадастрална карта и кадастрални регистри, одобрени със Заповед № РД-18-10/12.02.2009 г. на Изпълнителен директор на АГКК, **имота по точка І, обявен за частна общинска собственост и да сключи предварителния договор по чл. 15, ал. 3 и ал. 5 от ЗУТ**, на  **цена в размер на 390 лв. (триста и деветдесет лева), без ДДС,** представляваща пазарната цена,определена от оценител на имоти по реда на чл. 41, ал. 2 от ЗОС на недвижимия имот.

ІV.В изпълнение на Решението, възлага на Кмета на община Свищов да предприеме необходимите действия по реда на ЗОС и НРПУРСОС.

**МОТИВИ:** Във връзка с приетата от Общински съвет – Свищов „Стратегия за управление на общинската собственост в община Свищов за мандат 2019-2023 г.“, с докладна записка до Кмета на община Свищов с рег. индекс № 08-00-1506/15.09.2021 г. от дирекция „Управление на собствеността и стопански дейности“ е сведена информация относно постъпило инвестиционно намерение (рег. индекс № 94-з-722/13.04.2021 г.) от Г. К. А., с което желае да закупи площ 13 кв. м. (тринадесет квадратни метра) придаваема от ПИ 65766.702.9630 – улица, публична общинска собственост към ПИ 65766.702.4059, собственост на лицето, попадащи в обхвата на УПИ ХХІІ-4059 (двадесет и втори-четири хиляди и петдесет и девет), отреден за жилищно строителство от кв. 212 (двеста и дванадесет) по действащия Подробен устройствен план – План за регулация и застрояване (ПУП-ПРЗ), зона Изток, одобрен с Решение № 348/30.10.2008 г. на Общински съвет – Свищов.

С приходна квитанция № 0000129795/13.04.2021 г. лицето е платило такса в размер на 20 лв. в полза на Община Свищов с основание: Молба за започване на производство по продажба на общински имот.

В изпълнение на подробния устройствен план, одобрен с Решение № 348/30.10.2008 г. на Общински съвет – Свищов и уреждане на регулационните отношения между Община Свищов и Г. К. А. в границите на УПИ ХХІІ-4059 е изготвена Скица-проект № 15-704835-29.06.2021 г. за изменение на ККиКР за поземлен имот с идентификатор 65766.702.9630 и сграда с идентификатор 65766.702.9630.1 на СГКК - гр. Велико Търново, с която се нанася нов обект - поземлен имот с проектен идентификатор 65766.702.302, с проектна площ 13 кв. м., представляващчаст от улица с ОК 707-ОК 708 (ПИ с идентификатор 65766.702.9630).

Г. К. А. е собственик на ПИ 65766.702.4059 съгласно нотариален акт № 112, том 6, рег. 2037, дело 589 от 29.06.2020 г. и договор, вписан с вх. рег. № 137, том 10, под акт № 137 на 18.12.2020 г. в Служба по вписванията – гр. Свищов, а поземленият имот с проектен идентификатор 65766.7902.302 е публична общинска собственост и отношенията по прилагане на плана се уреждат по реда на чл. 15, ал. 3 от Закона за устройство на територията (ЗУТ).

Съгласно Удостоверение за данъчна оценка (изх. № 540802088/10.09.2021 г.) данъчната оценка на **поземлен имот с проектен идентификатор 65766.702.302, с проектна площ 13 кв. м.,** предмет на продажба е 108.40 лв. (сто и осем лева, четиридесет стотинки).

Изготвена е експертна оценка на поземления имот, с проектен идентификатор 65766.702.302, с проектна площ 13 кв. м. (тринадесет квадратни метра), представляваща справедливата пазарна стойност в размер на 390 лв. (триста и деветдесет лева), (без ДДС).

**Продажбата на горепосочения имот се извършва, след обявяване на имота от публична в частна общинска собственост** на основание чл. 6, ал. 1 и ал. 3 от ЗОС, във връзка с чл. 8, ал. 1 от ЗУТ (попада в границите на УПИ ХХІІ - отреден за жилищни нужди), с което е загубил предназначението си на публична общинска собственост, **след решение на Общински съвет – Свищов**.

**Продажбата на същия е облагаема сделка по ЗДДС (Имотът е УПИ). Същата е законово реализируема** на основание чл. 6, ал. 1 и ал. 3, чл. 34, ал. 4 от Закона за общинската собственост (ЗОС), чл. 8, ал. 1 и чл. 15, ал. 3 и ал. 5 от Закона за устройство на територията (ЗУТ) и чл. 46, ал. 1, ал. 2 и ал. 3 от Наредбата за реда за придобиване, управление и разпореждане със собствеността на община Свищов (НРПУРСОС), **след решение на Общински съвет**.

В допълнение същата ще осигури приходи в общинския бюджет за 2021 г.

С оглед на постъпилото инвестиционно намерение, както и с оглед на включването на имота в „Годишна програма за управление и разпореждане с имоти, общинска собственост през 2021 година”, приета с Решение № 394/25.02.2021 г., Протокол № 25 на Общински съвет – Свищов, (като обект с пореден номер № 73 от точка А на раздел III), с горепосочената докладна записка е изложено становище, че **продажбата на въпросния имот е облагаема сделка по ЗДДС (Имотът е УПИ), като същата е законово реализуема** **чрез продажба на общинската част от имота.** Като допълнителен мотив, продажбата е дефинирана като приходоизточник за общинския бюджет за 2021 г.

В заседанието участват 28 общински съветници.

Гласували “За” – 27, “Против” – няма и “Въздържал се” – 1.

ПРЕДСЕДАТЕЛ НА ОбС: …/п/ …

 /д-р Кристиян Кирилов/

Вярно при ОбС: …………………

 /Л. Миронова/